 Ndị Ikpe 17  E nwere otu nwoke nke si nógbè Ifrem bụ ugwu ugwu, onye aha ya bụ Maịka.Ka oge na-aga, ọ sịrị nne ya: Otu puku na otu narị mkpụrụ ego ọlaọcha ahụ e zunaara gị, nke m nụrụ mgbe ị na-abụ onye zuru ya ọnụlee! ọ bụ m ji ọlaọcha ahụ. Ọ bụ m weere ya. Nne ya wee sị: Ka nwa m bụrụ onye Jehova gọziri agọzi.O wee nyeghachi nne ya otu puku na otu narị mkpụrụ ego ọlaọcha ahụ; nne ya wee sị: M ga-eme ka ọlaọcha a bụrụ ihe e doro nsọ nye Jehova maka nwa m, ka e wee jiri ya mee ihe oyiyi a pịrị apị nakwa ihe oyiyi a wụrụ awụ; m ga-enyeghachikwa gị ya.O wee nyeghachi nne ya ọlaọcha ahụ, nne ya wee were narị mkpụrụ ego ọlaọcha abụọ nye onye na-eji ọlaọcha akpụ ihe. O wee mee ihe oyiyi a pịrị apị na ihe oyiyi a wụrụ awụ; o wee dịrị nụlọ Maịka.Ma nwoke ahụ bụ Maịka nwere ụlọ ebe chi ya dị iche iche dị, o wee mee efọd na terafim ma nye otu nime ụmụ ya ikike ka ọ ghọọrọ ya onye nchụàjà.Noge ahụ, e nweghị eze ọ bụla nIzrel. Onye ọ bụla na-eme ihe dị ya mma.Ma e nwere otu nwa okorobịa bụ onye Betlehem nke dị na Juda, onye ezinụlọ Juda, ọ bụkwa onye Livaị. O bi nebe ahụ nwa mgbe.Nwoke ahụ wee si nobodo Betlehem nke dị na Juda pụọ ịga biri dị ka ọbịa nebe ọ bụla ọ hụrụ ohere. E mesịa, mgbe ọ na-aga, o rutere nógbè Ifrem bụ ugwu ugwu, wee rute nụlọ Maịka.Maịka wee sị ya: Olee ebe i si? O wee sị ya: Abụ m onye Livaị nke si na Betlehem dị na Juda, m na-aga ka m biri dị ka ọbịa nebe ọ bụla m hụrụ ohere.Maịka wee sị ya: Ka mụ na gị biri, ghọọkwara m nna na onye nchụàjà, mụ onwe m ga na-akwụ gị mkpụrụ ego ọlaọcha iri notu afọ, na-enyekwa gị uwe na ihe oriri. Onye Livaị ahụ wee banye nụlọ ya.Onye Livaị ahụ wee kpebie ka ya na nwoke ahụ biri, o wee were nwa okorobịa ahụ dị ka otu nime ụmụ ya ndị ikom.Maịka nyekwara onye Livaị ahụ ikike, ka nwa okorobịa ahụ wee ghọọrọ ya onye nchụàjà ma biri nụlọ Maịka.Maịka wee sị: Ugbu a ka m maara na Jehova ga-emere m ihe ọma, nihi na onye Livaị a aghọworo m onye nchụàjà. 